pythainlp/thai-wiki-dataset-v4 huggingface dataset:
พระสุริยประภาโพธิสัตว์

สุริยประภา (แปลว่า 'แสงสว่างแห่งพระอาทิตย์', Chinese: 日光菩薩; pinyin: "Rìguāng Púsà"; โรมาจิ: "Nikkō Bosatsu") คือพระโพธิสัตว์ในคติพระพุทธศาสนาแบบมหายานและมหายาน เป็นพระโพธิสัตว์อันทรงทรงคุณดังผู้รักษาพระอาทิตย์ โดยทั่วไปพระองค์ได้รับการนับถือว่าเป็นพระอัครสาวกของพระไภษัชยคุรุพุทธเจ้าคู่กับพระจันทรประภาโพธิสัตว์ พระองค์มักปรากฏพร้อมด้วยพระไภษัชยคุรุพุทธเจ้าและพระจันทรประภาโพธิสัตว์ตามคติการบูชาแบบตรีเทพตามคติตรีเอกานุภาพ และพระองค์ได้รับการนับถือว่าเป็นหนึ่งในเทพยดาผู้รักษาพระอาทิตย์และเป็นประธานในพิธีไหว้พระอาทิตย์ของเทศกาลไหว้พระอาทิตย์ของชาวพุทธในเอเชียตะวันออกและทรงได้รับการบูชาเป็นหนึ่งในเทพธรรมบาล 24 พระองค์ด้วย
วัดชำป่างาม

วัดชำป่างาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ากระดาน อำเภอสนามชัยเขต จังหวัดฉะเชิงเทรา ปัจจุบันมีพระหลาว อุชุโก เป็นผู้รักษาการแทนเจ้าอาวาส
วัดชำป่างามสร้างขึ้นตั้งแต่เมื่อ พ.ศ. 2396 ได้รับพระราชทานวิสุงคามสีมา 10 กุมภาพันธ์ พ.ศ. 2521 มีหลวงพ่อคง สุวัณณ ซึ่งเป็นชาวเขมร แขวงเมืองพระตะบอง เป็นอดีตเจ้าอาวาสรูปแรก ซึ่งท่านเป็นคณาจารย์ดังรอบรู้ในพระธรรมวินัยพุทธคมแก่กล้า หลวงพ่อคงเป็นพระเกจิอาจารย์ที่มีชื่อเสียงโด่งดังและเป็นที่เคารพศรัทธาของพุทธศาสนิกชนอย่างกว้างขวาง โดยเฉพาะชาวเมืองฉะเชิงเทราและใกล้เคียง แม้จะเป็นวัดเล็ก ๆ ที่ตั้งอยู่เข้าไปในป่าลึก เดินทางไปวัดได้ด้วยความยากลำบาก เจ้าพระยาอภัยภูเบศร์ (ชุ่ม อภัยวงศ์) มีความเคารพเลื่อมใสในหลวงพ่อคงเป็นอย่างสูง เมื่อจะเดินทางกลับเมืองไทยเนื่องจากต้องยกเมืองพระตะบองให้ฝรั่งเศส ได้สร้างกุฏิและเสนาสนะถวาย หลวงพ่อคงสร้างวัตถุมงคลเพื่อแจกจ่ายหลายชนิด ทั้งสมเด็จชานหมาก เหรียญ แหวน ตะกรุด ผ้ายันต์ เสื้อยันต์ ผ้าประเจียด และพระเครื่องต่าง ๆ
วัดยังมีเกจิอาจารย์อีกรูป คือ หลวงพ่อสาย ยสชาโต ท่านเป็นพระนักพัฒนา สนับสนุนทางด้านการศึกษาให้แก่ชุมชนหมู่บ้าน ด้วยการสร้างโรงเรียนวัดชำป่างาม "สายรัฐประชาสรรค์"
แองเจิลส์ อิน อเมริกา

แองเจิลส์ อิน อเมริกา เป็นละครชุดของสหรัฐที่ออกอากาศในปี 2003 ทางช่องเอชบีโอ (ในประเทศไทยเคยออกอากาศผ่านทางยูบีซีเคเบิลทีวี ช่อง เอชบีโอ เอเชีย ในเดือนธันวาคม 2005 ช่วงเวลา 21.00 น.) กำกับการแสดงโดย ไมค์ นิโคลส์ สร้างโดยใช้เค้าโครงเรื่องจากบทละครที่ได้รับรางวัลพูลิตเซอร์และรางวัลโทนี ในปี ค.ศ. 1991 เรื่อง "Angels in America: A Gay Fantasia on National Themesand" โดย โทนี คุชเนอร์ การดำเนินเรื่องเกิดขึ้นในปี ค.ศ. 1985 เกี่ยวกับชาวเมืองนิวยอร์กทั้ง 6 คน โดยเน้นไปที่เรื่องราวอันแปลกประหลาดของตัวละครชื่อ "ไพรออร์ วอลเตอร์" เกย์ที่ป่วยเป็นเอดส์ โดยเขามักจะได้รับการเยี่ยมเยียนจากทูตสวรรค์อยู่บ่อยๆ นอกจากนี้ยังมุ่งนำเสนอและสะท้อนถึงเรื่องราวอื่นๆเช่น นโยบายทางการเมืองของรัฐบาลสหรัฐในยุคของประธานาธิบดีโรนัลด์ เรแกน , การแพร่ระบาดของโรคเอดส์ และการเปลี่ยนแปลงทางสังคมและการเมืองอย่างรวดเร็ว
ละครชุดเรื่องนี้มีเนื้อหาแบ่งออกเป็น 2 องก์ เช่นเดียวกับบทละครต้นฉบับ โดยแต่ละองก์จะประกอบด้วยเนื้อหา 3 ตอน องก์แรกชื่อว่า "เข้าสู่สหัสวรรษ" มี 3 ตอนคือ "ข่าวร้าย", "ในหลอดทดลอง" ส่วนองก์ที่ 2 ชื่อว่า "ยุคปรับโครงสร้างเศรษฐกิจ" มี 3 บทคือ "หยุดเคลื่อนไหว" 
แองเจิลส์ อิน อเมริกา เป็นละครชุดที่มีผู้รับชมทางเคเบิลทีวีมากที่สุดในปี ค.ศ. 2003 ได้รับกระแสชื่นชมจากนักวิจารณ์และได้รับรางวัลมากมาย โดยเป็นละครชุดเรื่องแรก (จากทั้งหมด 3 เรื่องจนถึงปัจจุบัน นอกเหนือจาก "ชิตต์สครีก" ทางช่องซีบีซี ในปี ค.ศ. 2020 และ "เดอะ คราวน์" ทางเน็ตฟลิกซ์ ในปี ค.ศ. 2021) ที่สามารถเข้าชิงรางวัลไพรม์ไทม์เอมมี ในสาขารางวัลใหญ่ได้ในทุกสาขา และชนะรางวัลในสาขานักแสดงทั้ง 4 สาขา นอกจากนี้ยังเข้าชิงรางวัลลูกโลกทองคำ 5 สาขาในรางวัลใหญ่ และชนะทั้ง 5 สาขา รวมถึงได้รับการจัดอันดับโดยสถาบันภาพยนตร์อเมริกันให้เป็น 1 ใน 10 รายการโทรทัศน์ที่ยอดเยี่ยมที่สุดของปี 2003
วัดพนมหยาด

วัดพนมหยาด เป็นวัดในเมืองไพลิน จังหวัดไพลิน ประเทศกัมพูชา ตั้งอยู่บนเขาพนมหยาด
ตามตำนานเล่าว่าวัดสร้างโดยยายหยาดซึ่งเป็นชาวบ้านที่ปลูกบ้านอยู่บริเวณนี้ มีเทวดา (บารมี) เข้าฝันยายหยาดห้ามไม่ให้มาล่าสัตว์ที่เขาลูกนี้ รวมถึงบอกให้สร้างวัด รักษาศีล เมื่อตื่นมายายหยาดจึงชักชวนชาวบ้านร่วมสร้างวัด
วัดมีรูปแบบศิลปะพม่า มีพระพุทธรูปหินอ่อนสีขาวมีอักษรพม่า เจดีย์องค์สีทองสร้างโดยชาวกุลา ลักษณะศิลปะมอญ-พม่า มีจารึกเขียนไว้ที่ 4 มุมของเจดีย์องค์ใหญ่ และที่ทางเข้าออกเจดีย์องค์เล็ก เจดีย์องค์ใหญ่ได้ชำรุด ยอดเจดีย์หักจากการที่ทหารเวียดนามหักเอาเจดีย์ที่บรรจุเพชรพลอยข้างใน นำเอาออกไป เจดีย์ได้รับการบูรณะและทาสีทองใหม่หมดทั้งองค์
อุโบสถประดิษฐานพระประธาน เป็นพระพุทธรูปปางมารวิชัย มีจิตรกรรมฝาผนังรูปพระเวสสันดร เพดานมีรูปสัตว์ต่าง ๆ เช่น งู เต่า ไก่ และวัว รอบอุโบสถมีศาลเสาเดียว (ศาลพระภูมิ) ปักอยู่ทั้ง 8 ทิศ รอบอุโบสถ และมีรูปเทพบุตร เทพธิดา อยู่ด้านหน้าอุโบสถ ที่กำแพงแก้วมีรูปปั้นเทพธิดาตั้งอยู่เหนือกำแพงแก้ว รอบอุโบสถมีเสาหงส์ 2 ต้น เสนาสนะอื่น ๆ ได้แก่ หอไตร และกุฏิ และยังมีรูปปั้นเปรต แสดงดินแดนนรกภูมิ
ยูฟ่ายูโรปาลีก ฤดูกาล 2022–23 รอบแบ่งกลุ่ม

ยูฟ่ายูโรปาลีก ฤดูกาล 2022–23 รอบแบ่งกลุ่ม จะเริ่มต้นในวันที่ 8 กันยายน พ.ศ. 2565 (ค.ศ. 2022) และจะสิ้นสุดในวันที่ 3 พฤศจิกายน พ.ศ. 2565 (ค.ศ. 2022). ทั้งหมด 32 ทีมจะเข้าร่วมในรอบแบ่งกลุ่มที่จะตัดสินหา 16 จาก 24 พื้นที่ใน รอบแพ้คัดออก ของ ยูฟ่ายูโรปาลีก ฤดูกาล 2022–23.
โบโด/กลิมต์, น็องต์, อูนีโอนแบร์ลีน และ อูนิโอน แซ็ง-ฌิลลัวส์ จะสร้างการลงสนามครั้งแรกของพวกเขาในยูโรปาลีก รอบแบ่งกลุ่ม อูนิโอน แซ็ง-ฌิลลัวส์ จะเคยลงสนามครั้งที่ผ่านมาในการแข่งขันยูฟ่า รอบแบ่งกลุ่ม.
ทั้งหมด 23 สมาคมแต่ละชาติสมาคมระดับชาติจะเป็นตัวแทนในรอบแบ่งกลุ่ม.
การจับสลาก.
การจับสลากสำหรับรอบแบ่งกลุ่มได้จัดขึ้นในวันที่ 26 สิงหาคม ค.ศ. 2022 ใน อิสตันบูล, ประเทศตุรกี. 32 ทีมจะถูกจับสลากอยู่ในแปดกลุ่มที่มีจำนวนสี่ทีม. สำหรับการจับสลาก, แต่ละทีมจะเป็นทีมวางอยู่ในสี่โถ, ซึ่งมีโถละแปดทีม, ขึ้นอยู่กับพวกเขาในปี ค.ศ. 2022 ค่าสัมประสิทธิ์สโมสรยูฟ่า. ทีมที่มาจากสมาคมเดียวกันจะไม่ถูกจับสลากมาอยู่ในกลุ่มเดียวกันได้. ก่อนการจับสลาก, ยูฟ่าได้ก่อตั้งการจับคู่ของทีมที่มาจากสมาคมเดียวกัน, รวมทั้งผู้ที่เล่นใน ยูโรปาคอนเฟอเรนซ์ลีก รอบแบ่งกลุ่ม (การประกบคู่หนึ่งครั้งสำหรับสมาคมที่มีสองหรือสามทีม, สองการจับคู่สำหรับสมาคมที่มีสี่หรือห้าทีม), อ้างอิงจากฐานผู้ชมโทรทัศน์, โดยที่ทีมหนึ่งจะถูกจับสลากเข้าไปอยู่ในกลุ่ม เอ–ดี และอีกทีมถูกจับสลากให้เข้าไปอยู่ในกลุ่ม อี–เอช, เพื่อให้ทั้งสองทีมมีเวลาคิกออฟที่แตกต่างกัน. การประกบคู่ดังต่อไปนี้ได้รับการประกาศโดยยูฟ่าหลังจากที่ทีมรอบแบ่งกลุ่มได้รับการยืนยัน (สองทีมในการประกบคู่ที่ทำเครื่องหมายโดย ยูอีซีแอล คือ ลงเล่นในยูโรปาคแอนเฟอเรนซ์ลีก รอบแบ่งกลุ่ม):
<templatestyles src="Div col/styles.css"/>
ทีม.
ด้านล่างนี้คือทีมที่เข้าร่วม (กับพวกเขาในปี ค.ศ. 2022 ค่าสัมประสิทธิ์สโมสรยูฟ่า), จัดกลุ่มโดยโถทีมวางของพวกเขา. พวกเขาประกอบไปด้วย:
หมายเหตุ
กลุ่ม.
โปรแกรมการแข่งขันได้ประกาศออกมาเมื่อวันที่ 27 สิงหาคม ค.ศ. 2022, วันที่หลังจากการจับสลาก. แต่ละนัดจะลงเล่นในวันที่ 8 กันยายน, 15 กันยายน, 6 ตุลาคม, 13 ตุลาคม, 27 ตุลาคม, และ 3 พฤศจิกายน ค.ศ. 2022. เวลาคิกออฟที่จัดมาก็จะเป็น 18:45 และ 21:00 CET/CEST.
เวลาต่างๆ คือ CET/CEST, เป็นไปตามรายการที่ระบุไว้โดยยูฟ่า (local times, if different, are in parentheses).
หมายเหตุ.
<templatestyles src="Reflist/styles.css" />
พิธีปลุกเสก

พิธีปลุกเสก  คือพิธีกรรมในศาสนาต่าง ๆ ในการปลุกเสกหรืออัญเชิญพลัง หรือ ประจุคุณของสิ่งที่เคารพบูชาในศาสนานั้น ๆ เช่นพระเป็นเจ้า (สำหรับศาสนาเอกเทวนิยม) เทวดา (สำหรับศาสนาพหุเทวนิยม) และ บุคคลที่ทรงคุณงามความดีต่าง ๆ (สำหรับศาสนาอเทวนิยม) โดยอาศัยคุณซึ่งมีอยู่ในบทสวด หรือ บทสวดมนต์ หรือโดยใช้สมาธิจิตที่เกิดจากปฏิบัติกรรมฐาน ของสิ่งที่เคารพบูชาในศาสนานั้น ๆ หรือการชำระให้บริสุทธิ์ในศาสนาต่าง ๆ 
สันนิษฐานว่าคำว่าปลุกเสก น่าจะเพี้ยนมาจากคำว่าปรกเสก
ศาสนาพุทธ.
พิธีกรรมสำหรับพระพุทธรูปและรูปปฏิมาพระโพธิสัตว์ต่าง ๆ หรือ รูปจำลองพระเกจิอาจารย์ ในพระพุทธศาสนานั้น ขนานนามตามภาษาบาลี และ ภาษาสันสกฤตว่า พิธีพุทธาภิเษก  ซึ่งการปลุกเสกในศาสนาพุทธนั้นขึ้นอยู่กับนิกายต่าง ๆ อันมีรายละเอียดแตกต่างกันโดยรวมคือ การที่พระเถระผู้เชี่ยวชาญในการทำสมาธิจำนวนหนึ่ง ซึ่งเรียกว่า คณะปรก นั่งภาวนาส่งกระแสจิตเพ่งคุณพระรัตนตรัยเข้าไปสู่พระพุทธรูปและรูปปฏิมาพระโพธิสัตว์หรือวัตถุมงคลนั้น ๆ โดยจุดประสงค์คือ เพื่อใช้สำหรับเป็นเครื่องยึดเหนี่ยวจิตใจ หรือ เตือนสติให้ระลึกของคุณพระรัตนตรัยหรือพระโพธิสัตว์นั้น ๆ 
ศาสนาผี|ศาสนาพื้นเมืองเดิมของไทย.
สำหรับพิธีกรรมเกี่ยวกับเทวรูปปฏิมาในศาสนาพื้นเมืองเดิมของไทยซึ่งไม่ได้มาจากศาสนาพุทธและศาสนาฮินดูจากอินเดียนั้นได้แก่ ประเภทเทพารักษ์ เจ้าพ่อ เจ้าแม่ นางไม้ และ รุกขเทวดา หรือเทพพื้นเมือง เทพท้องถิ่นนั้น ๆ (ประเภทเดียวกับครามเทวตาในศาสนาฮินดู) ใช้คำศัทพ์ว่า พิธีปลุกเสก แต่สำหรับพระบรมรูปจำลองพระมหากษัตริย์ พระราชวงศ์ รูปวีรบุรุษ วีรสตรี ผู้ทรงคุณงามความดีที่สาธารณชนยกย่องสรรเสริญบูชา รูปผู้ที่ควรสักการบูชา ปูชนียวัตถุต่าง ๆ หรือ ฤๅษีต่าง ๆ ฯลฯ ใช้คำศัทพ์ว่า พิธีมังคลาภิเษก
ศาสนาฮินดู.
สำหรับเทวรูปในศาสนาฮินดูมีธรรมเนียมปฏิบัติของศาสนาฮินดูอันเป็นข้อกำหนดสำคัญ คือ การเทวาภิเษก คือ การเชิญสิริมงคล คุณสมบัติ เทวานุภาพ และบารมีของเทพเจ้าฮินดูโดยอาศัยคุณซึ่งมีอยู่ในบทสวด หรือ บทสวดมนต์ หรือโดยใช้สมาธิจิตของเทวดาในศาสนาฮินดูมาสู่เทวรูปโดยข้อกำหนดจะปฏิบัติโดยพราหมณ์หรือฤๅษีอันทรงคุณแห่งศีลจริยวัตรสมควรมาประกอบพิธีกรรมตามข้อกำหนดในพระเวทตามสายนิกายนั้น ๆ 
สำหรับโบสถ์พราหมณ์ธรรมเนียมปฏิบัติของศาสนาฮินดูโดยเฉพาะอย่างยิ่งในภาคใต้ของประเทศอินเดีย โบสถ์พราหมณ์ทั่วโลก พิธีกุมภาภิเษกหรือบวงสรวงครั้งใหญ่ของโบสถ์พราหมณ์จะต้องปฏิบัติทุก ๆ สิบสองปี โดยปกติแล้วจะทำเพื่อชำระล้างโบสถ์พราหมณ์หลักของเทพประธานหลังการบูรณะหรือทำเพียงเพื่อฟื้นฟูความบริสุทธิ์ของโบสถ์พราหมณ์ ชาวฮินดูเฉลิมฉลองเหตุการณ์นี้ในวันสถาปนาครั้งใหญ่นี้เนื่องจากการเป็นหนึ่งในกุศลผลบุญให้แก่ตน คือ "ปุณยะ" หรือกรรมดี
วัดหลวงบดินทร์เดชา

วัดหลวงบดินทร์เดชา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอกบินทร์บุรี จังหวัดปราจีนบุรี
วัดหลวงบดินทร์เดชาตั้งวัดเมื่อวันที่ 18 พฤษภาคม พ.ศ. 2351 เจ้าพระยาบดินทรเดชา (สิงห์ สิงหเสนี) แม่ทัพสมัยพระบาทสมเด็จพระนั่งเกล้าเจ้าอยู่หัว สร้างวัดนี้ไว้สมัยออกรบ ทั้งไปปราบกบฏเจ้าอนุวงศ์ (ลาว) ปราบเขมร และญวน ตามคำบอกเล่าเจ้าพระยาบดินทรเดชาพร้อมทั้งชาวบ้านได้ตั้งชุมพลอยู่ทิศปัจจิมและหรดีของวัดหลวงบดินทร์เดชา มีการผูกพัทธสีมา อาราธนาพระหลักคำสิงห์ วัดกลางเมืองเก่า มาเป็นเจ้าอาวาส ทั้งนี้เจ้าพระยาบดินทรเดชายังใช้วัดหลวงบดินทร์เดชาเป็นสถานที่ทำพิธีถือน้ำพระพิพัฒน์สัตยาก่อนเคลื่อนทัพไปยังเมืองเขมร เมื่อจะยกทัพกลับกรุงเทพฯ ก็ได้มาพักแรมและบำเพ็ญกุศลที่วัดนี้ วัดได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531 ปัจจุบันมีพระครูบดินทร์เดชาภิวัฒน์เป็นเจ้าอาวาส
ภายในวัดมีรูปปั้นเจ้าพระยาบดินทรเดชาอยู่หน้าพระวิหารน้อย ภายในมีพระพุทธรูปปิดทอง มีพระธาตุขนาดเล็ก เล่าลือกันว่า ยามค่ำมืดมักมีแสงเปล่งประกายออกมา เชื่อกันว่าในพระธาตุมีวัตถุมงคล มีผอบและสิ่งศักดิ์สิทธิ์ประดิษฐานอยู่ แต่จะเป็นอะไรบ้างนั้น ไม่อาจทราบได้
อาสนวิหารชั่วคราวนักบุญเปาโล (วัลเลตตา)

อาสนวิหารชั่วคราวนักบุญเปาโล (มอลตี: "Il-Pro-Katridral ta' San Pawl",) หรือชื่อทางการ อาสนวิหารชั่วครวและโบสถ์คอลเลกิเอตนักบุญเปาโล  เป็นอาสนวิหารชั่วคราว (pro-cathedral) ในนิกายอังกลิคันภายใต้อัครสังฆมณฑลในยุโรป ตั้งอยู่ที่จัตุรัสเอกราช วัลเตตา ประเทศมอลตา โบสถ์นี้เป็นหนึ่งในสามอาสนวิหารของอัครสังฆมณฑลยิบรอลตาร์ประจำยุโรป
อาสนวิหารสร้างขึ้นโดยสตรีสูงศักดิ์ ราชินีอะเดเลด ขณะเยือนมอลตาในศตวรรษที่ 19 เมื่อนางพบว่าบนเกาะมอลตาไม่มีศาสนสถานสำหรับศาสนิกชนของนิกายอังกลิคัน ก่อนหน้าที่จะมีการสร้างโบสถ์หลังนี้ ศาสนิกชนนิกายอังกลิคันต้องประกอบพิธีกรรมในพระราชวังแกรนด์มาสเตอร์ โบสถ์สร้างขึ้นตรงจุดที่เป็น Auberge d'Allemagne (ที่พำนักคอนเวนต์ของอัศวินผู้บริบาลชาวเยอรมัน) และเป็นผลงานออกแบบโดย William Scamp เริ่มก่อสร้างในปี 1839 แล้วเสร็จในปี 1844 ราชินีอะเดเลดเป็นผู้เดินทางมาวางศิลาฤกษ์ในวันที่ 20 มีนาคม แปลนก่อสร้างเดิมออกแบบโดย Richard Lankasheer แต่ว่าต่อมาได้รับการพิสูจน์ว่าแปลนก่อสร้างนั้นไม่มั่นคง จึงเปลี่ยนมาใช้แปลนของ Scamp ในปี 1841 แปลนแรกของ Scamp ตั้งให้พระแท่นบูชาอยูทางตะวันตกของโบสถ์ แต่บิชอปแห่งยิบรอลตาร์มีมุมมองที่เป็นอนุรักษนิยมกว่า จึงได้แก้ไขแปลนใหม่โดย Scamp ออกแบบให้มีส่วนโค้งครึ่งวงกลม (apse) ภายในประตูใหญ่ (great doors) สำหรับเป็นสักการสถาน (sanctuary) ทางตะวันออก
อาสนวิหารชั่วคราว

อาสนวิหารชั่วคราว  เป็นโบสถ์ประจำเขตปาริช ที่ใช้งานเป็นอาสนวิหาร หรือ อาสนวิหารร่วมประจำสังฆมณฑลใด ๆ เป็นเวลาชั่วคราว หรือหมายถึงโบสถ์ที่มีการใช้งานแบบเดียวกันในเขตปกครองมิสซังคาทอลิก (เช่น แคว้นอัครทูต หรือ เขตปกครองอัครทูต) ที่ยังไม่ได้รับการตั้งให้เป็นอาสนวิหาร อาสนวิหารชั่วคราวต่างจากอดีตอาสนวิหาร (proto-cathedral) ที่ในโรมันคาทอลิกใช้เรียกอดีตอาสนวิหาร
ตัวอย่างเช่น โบสถ์นักบุญอันโตนีโอที่มอตีลเป็นอาสนวิหารชั่วคราวประจำดิลี ประเทศติมอร์ตะวันออก ก่อนที่จะก่อสร้างอาสนวิหารแม่พระปฏิสนธินิรมลในปี 1989
เยอตาพลัตเซิน

เยอตาพลัตเซิน  เป็นจัตุรัสสาธารณะในเยอเตอบอร์ย ประเทศสวีเดน ตั้งอยู่ที่ปลายทางทิศใต้ของถนนอะเวอนึน ซึ่งเป็นถนนสายหลักของเมือง จัตุรัสตั้งขึ้นในปี 1923 เพื่อใช้จัดงานจัดแสดงอุตสาหกรรม และฉลองการตั้งเมืองเยอเตอบอร์ยครบ 300 ปี
เยอตาพลัตเซินเป็นศูนย์กลางทางวัฒนธรรมของเยอเตอบอร์ย จัตุรัสรายล้อมด้วยโถงแสดงดนตรีเยอเตอบอร์ย, พิพิธภัณฑ์ศิลปะเยอเตอบอร์ย, โรงละครนครเยอเตอบอร์ย และหอสมุดประจำนคร ใจกลางของจัตุรัสเป็นรูปปั้นโพไซดอน ผลงานของ คาร์ล มิลเลส และเป็นสัญลักษณ์หนึ่งของนครเยอเตอบอร์ย
โกเตียทาวเวอส์

โกเตียทาวเวอส์ (อักษรโรมัน: Gothia Towers) เป็นหมู่ตึกระฟ้าสามตึกในเยอเตอบอร์ย ประเทศสวีเดน, และเป็นโรงแรมที่ใหญ่ที่สุดในกลุ่มประเทศนอร์ดิก โกเตียเป็นส่วนหนึ่งของศูนย์จัดแสดงและประชุมสวีเดน ประกอบด้วยห้องพัก 1,200 ห้อง, ห้องสวีท 11 ห้อง และภัตตรคารกับบาร์จำนวนหนึ่ง
หมู่อาคารประกอบด้วยสามอาคาร อาคารแรกสร้างในปี 1984, อาคารที่สองในปี 2001 ส่วนอาคารที่สามสร้างในปี 2011 และเสร็จในปี 2014 โดยอาคารที่สามเป็นอาคารที่สูงสุดด้วยความสูง  ถือเป็นอาคารสูงสุดในเยอเตอบอร์ยและที่หกในสวีเดน
นียาเอ็ลฟส์บอร์ย

นียาเอ็ลฟส์บอร์ย  เป็นป้อมปราการในทะเลบนเกาะชีร์กูกวดส์ฮ็อลเมิน  ในพื้นที่เขตนครกอเทนเบิร์ก (เยอเตอบอร์ย) ประเทศสวีเดน ตั้งอยู่บริเวณปากแม่น้ำเยอตา สร้างขึ้นเพื่อคุ้มกันจุดที่เป็นทางเข้าออกเดียวของสวีเดนในเวลานั้นสู่ทะเลเหนือและมหาสมุทรแอตแลนติก ป้อมปราการเริ่มก่อสร้างในปี 1653 และใช้งานในทางทหารเรื่อยมาจนถึงปี 1869
สะพานเออเรซุนด์

สะพานเออเรซุนด์ ชื่อผสมผสาน:) เป็นสะพานทางยกระดับและสะพานรถไฟข้ามช่องแคบเออเรซุนด์ ระหว่างเดนมาร์กกับสวีเดน ถือเป็นสะพานทางเดินรถและรางรวมกันที่ยาวที่สุดในทวีปยุโรป ด้วยความนาวเกือบ จากชายฝั่งของเมืองมัลเมอ ประเทศสวีเดน ไปยังเกาะเพอเบอร์ฮ็อล์มที่มนุษย์สร้างขึ้น ตั้งอยู่ใจกลางช่องแคบ การข้ามช่องแคบยังต้องใช้ระยะทางอีก ผ่านไปทางอุโมงค์ดรอยเดินต่อเข้าไปยังเกาะอามาเยอร์ในประเทศเดนมาร์ก
สะพานเชื่อมต่อระบบถนนและระบบรางของคาบสมุทรสแกนดิเนเวียเข้ากับยุโรปกลางและยุโรปตะวันตก นอกจากนี้สะพานยังมีการติดตั้งสายส่งสัญญาณข้อมูลที่เป็นกระดูกสันหลังของการเชื่อมต่อข้อมูลอินเทอร์เน็ตระหว่างสวีเดนกับยุโรปกลาง ถนนของสะพานเป็นส่วนหนึ่งของทางด่วนยุโรปสายอี 20 ส่วนรางเป็นส่วนหนึ่งของสายเออเรซุนด์
สะพานเป็นผลงานออกแบบโดย Jorgen Nissen และ Klaus Falbe Hansen จาก Ove Arup and Partners และ Niels Gimsing กับ Georg Rotne
เอ็มโพเรีย (ห้างสรรพสินค้า)

เอ็มโพเรีย (อักษรโรมัน: Emporia) เป็นห้างสรรพสินค้าในมัลเมอ ประเทศสวีเดน ใกล้กับสนามกีฬามัลเมอ และ สถานีฮึลเลีย เอ็มโพเรีนเปิดให้บริการในวันที่ 25 ตุลาคม 2012 ภายใต้การลงทุนก่อสร้างกว่า 2 พันล้าน โครเนอร์ สถาปนิกผู้ออกแบบคือแยร์ต วินกอร์ด จาก วินกอร์ด อาร์คิเต็กโกนเตอร์ อาคารยังประดับด้วยงานออกแบบเสียงโดย Radja Sound Design Agency
ห้างประกอบด้วยร้านค้าประมาณ 200 ร้าน ภายใต้พื้นที่ 93,000 ม² ความสูงสามชั้น และมีระเบียงบนดาดฟ้าที่มีพื้นที่ 27,000 ม² ห้าลมีพนักงานประจำอยู่ที่ประมาณ 3,000 คน และมีผู้เดินทางมายังห้างนี้ราว 25,000 คนต่อวัน
เมื่อวันที่ 19 สิงหาคม 2022 เกิดเหตุยิงในห้าง เป็นผลให้มีผู้เสียชีวิตหนึ่งรายและบาดเจ็บหนึ่งคน ผู้ก่อเหตุเป็นชายวัย 15 ปี ถูกจับกุมได้ไม่นานหลังก่อเหตุ ตำรวจระบุว่าแรงจูงใจก่อเหตุของคนร้ายเกิดขากปัญหาระหว่างกลุ่มอาชญากรรม
โรงพยาบาลมหาวิทยาลัยอุปซอลา

โรงพยาบาลมหาวิทยาลัยอุปซอลา (หรือนิยมเรียกย่อ ๆ ว่า "Akademiska"; อะกาเดียมิสกา หรือ "Ackis"; อักคิส) เป็นโรงพยาบาลสอนประจำคณะแพทยศาสตร์กับวิทยาลัยพยาบาลศาสตร์ของมหาวิทยาลัยอุปซอลา ตั้งอยู่ในอุปซอลา ประเทศสวีเดน โรงพยาบาลบริหารงานโดยสภามณฑลอุปซอลาร่วมกับมหาวิทยาลัย เป็นโรงพยาบาลระดับปฐมภูมิประจำมณฑลอุปซอลาร่วมกับโรงพยาบาลเอียนเชอปิงในเอียนเชอปิง นอกจากนี้ยังเป็นโรงพยาบาลส่งต่อระดับตติยภูมิสำหรับการบริการสาธารณสุขของเขตบริการสุขภาพอุปซอลา/เออเรโบร (Uppsala/Örebro) และเป็นโรงพยาบาลส่งต่อระดับตติยภูมิจากทั้งประเทศสวีเดนในบางสาขาเฉพาะทาง
ข้อมูลเมื่อ 2017[ [update]] โรงพยาบาลประกอบด้วยลูกจ้าง 8,300 คน และมีขนาด 940 เตียง โรงพยาบาลยังให้บริการสุขภาพแก่ผู้ป่วยที่ไม่ได้ถือสัญชาติสวีเดน ภายใต้โครงการ "อุปซอลาแคร์" (Uppsala Care)
จังหวัดของประเทศสวีเดน

จังหวัด  เป็นภูมิภาคทางประวัติศาสตร์ ภูมิศาสตร์ และทางวัฒนธรรมของประเทศสวีเดน สวีเดนประกอบด้วย 25 จังหวัด ถึงแม้จะไม่มีหน้าที่ในการบริหาร (เว้นแต่ในบางกรณีเช่นในการแบ่งเขตกีฬา) แต่จังหวัดของสวีเดนก็เป็นมรดกทางประวัติศาสตร์และเป็นหนึ่งในเครื่องมือที่ใช้ระบุเอกลักษณ์ทางวัฒนธรรมของสิ่งที่เกี่ยวข้อง เช่น ภาษาถิ่น คติชาวบ้าน เป็นต้น
ในบางกรณี เขตการปกครอง (เทศมณฑล) มีอาณาเขตแทบจะสอดคล้องกับอาณาเขตของจังหวัด เช่น จังหวัดเบลียกิงเงอและเทศมณฑลเบลียกิงเงอ หรือจังหวัดก็อตลันด์ เทศมณฑลก็อตลันด์ และเทศบาลก็อตลันด์ เป็นต้น
เมืองใหญ่อย่างสต็อกโฮล์ม กอเทนเบิร์ก และมัลเมอ ล้วนมีเส้นอาณาเขตของจังหวัดผ่ากลางเมือง ผลสำรวจชิ้นหนึ่งพบว่าประชากรของเมืองเหล่านี้เลือกที่จะระบุตัวตนด้วยเมือง มากกว่าที่จะระบุตัวตนจากจังหวัด
รายชื่อจังหวัด.
ในบางครั้งภาษาอังกฤษและบางภาษาใช้ชื่อในภาษาละตินแทนชื่อภาษาสวีเดน เช่น (ภาษาสวีเดนคือ) เป็นที่นิยมมากกว่าในภาษาอังกฤษ ส่วนบางคำที่เป็นเอ็กโซนิมในภาษาอังกฤษ เช่น แทน , แทน , แทน และ แทน ปรากฏใช้มากกว่าในวรรณกรรมภาษาอังกฤษ ในขณะที่งานเขียนของชาวสวีเดนเป็นภาษาอังกฤษเลือกใช้แต่ชื่อภาษาสวีเดนมาอย่างยาวนาน
อุปลันด์

อุปลันด์  เป็นจังหวัดทางชายฝั่งตะวันออกของประเทศสวีเดน ทางเหนือของสต็อกโฮล์ม มีอาณาเขตติดต่อกับจังหวัดเซอเดอร์มันลันด์, เว็สต์มันลันด์ และเย็สตริกลันด์ นอกจากนี้ยังจรดทะเลสาบแมลาเรินและทะเลบอลติก
ชื่อ "อุปลันด์" แปลตรงตัวว่า "ดินแดนตอนบน" และมักสะกดว่า โดยเฉพาะในวรรณกรรมภาษาอังกฤษเก่า ๆ ในขณะที่รูปภาษาละตินคือ 
การปกครอง.
จังหวัดของประเทศสวีเดนไม่มีบทบาทในทางการบริหารและปกครอง เขตการปกครองปัจจุบันของสวีเดนคือเทศมณฑล  จังหวัดอุปลันด์ประกอบด้วยเทศมณฑลอุปซอลากับเทศมณฑลสต็อกโฮล์ม และยังครอบคลุมพื้นที่เล็ก ๆ บางส่วนของเทศมณฑลเว็สต์มันลันด์ เทศมณฑลแยฟเลอบอร์ย และเทศมณฑลเซอเดอร์มันลันด์
เซอเดอร์มันลันด์

เซอเดอร์มันด์ลันด์  หรือชื่อท้องถิ่นว่า เซิร์มลันด์  เป็นจังหวัดในอดีตริมชายฝั่งตะวันออกของประเทศสวีเดน มีอาณาเขตติดต่อกับจังหวัดเอิสเตอร์เยิตลันด์, แนร์เกอ, เว็สต์มันด์ลันด์ และอุปลันด์ นอกจากนี้ยังจรดทะเลสาบแมลาเรินและทะเลบอลติก
ชื่อ "เซอเดอร์มันด์ลันด์" แปลว่า "ดินแดนคนใต้" โดยศัพท์ "คนใต้"  หมายถึงคนที่อาศัยอยู่ทางทิศใต้ของจังหวัดอุปลันด์
อีซุม

อีซุม (#เปลี่ยนทาง) เป็นนครในแคว้นคาร์กิว ทางภาคตะวันออกของประเทศยูเครน ตั้งอยู่ริมฝั่งแม่น้ำซีแวร์สกึยดอแนตส์ ห่างจากคาร์กิว (เมืองหลักของแคว้น) ไปทางทิศตะวันออกเฉียงใต้ประมาณ 120 กิโลเมตร ประมาณกันว่าใน ค.ศ. 2021 นครนี้มีประชากร 45,884 คน
สกัวเนอ

สกัวเนอ , สกอเนอ  หรือ สกานิอา  เป็นจังหวัดในอดีตที่ตั้งอยู่ทางใต้สุดของประเทศสวีเดน ตั้งอยู่ตรงปลายทางใต้ของภูมิภาคเยอตาลันด์ มีอาณาเขตใกล้เคียงกับอาณาเขตของเทศมณฑลสกัวเนอซึ่งตั้งขึ้นในปี 1997 สกัวเนอประกอบด้วยเทศบาล 33 เทศบาล และมีเมืองใหญ่สุดคือมัลเมอ ซึ่งใหญ่ที่สุดเป็นอันดับที่สามของประเทศสวีเดน
สกัวเนอมีอาณาเขตติดต่อกับจังหวัดฮัลลันด์ จังหวัดสมัวลันด์ จังหวัดเบลียกิงเงอ ทะเลบอลติก และช่องแคบเออเรซุนด์ซึ่งมีสะพานเออเรซุนด์ทอดข้ามและเชื่อมต่อกับประเทศเดนมาร์ก สกัวเนอเป็นส่วนหนึ่งของภูมิภาคเออเรซุนด์ที่มีพื้นที่ครอบคลุมข้ามประเทศ
พื้นที่ของสกัวเนอคิดเป็นร้อยละ 3 ของพื้นที่ประเทศ มีประชากรราว 1,320,000 คน หรือร้อยละ 13 ของจำนวนประชากรของประเทศ และมีความหนาแน่นประชากร 121 คนต่อตารางกิโลเมตร ซึ่งสูงเป็นอันดับที่สองของประเทศ
วอว์ชันสก์

วอว์ชันสก์  เป็นนครขนาดเล็กในเขตชูฮูยิวของแคว้นคาร์กิว ทางภาคตะวันออกของประเทศยูเครน เป็นที่ตั้งของเทศบาลนครวอว์ชันสก์ซึ่งเป็นเทศบาลแห่งหนึ่งของยูเครน ประมาณกันว่าใน พ.ศ. 2564 นครนี้มีประชากร 17,747 คน
วัดพังตรุ

วัดพังตรุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพังตรุ อำเภอพนมทวน จังหวัดกาญจนบุรี
ไม่มีเอกสารที่กล่าวถึงประวัติผู้สร้างวัด แต่มีประวัติว่าเป็นสถานที่ตั้งทัพของพระมหาอุปราชแม่ทัพ คราวสงครามยุทธหัตถีกับสมเด็จพระนเรศวรมหาราช และเส้นทางการเดินทัพระหว่างไทยกับพม่า วัดพังตรุมีนามเดิมว่า วัดตระพังตรุ บ้านพังตรุยังมีเจดีย์รากฐานวิหารอยู่ 2 วัด คือวัดเหนือและวัดใต้ ปัจจุบันชื่อวัดพังตรุ (เหนือ) และวัดพังตรุ (ใต้) สาเหตุที่กลายเป็นวัดร้าง คงจะเมื่อ พ.ศ. 2310 พม่ายกกองทัพผ่านไปตีกรุงศรีอยุธยา ชาวบ้านหนีข้าศึกไปหมด วัดจึงร้างสืบหาประวัติไม่ได้ 
สมัยพระบาทสมเด็จพระมงกุฏเกล้าเจ้าอยู่หัว พระองค์เสด็จไปสักการะเจดีย์ยุทธหัตถีที่สุพรรณบุรี ออกจากพระราชวังสนามจันทร์ จังหวัดนครปฐม และเสด็จประทับที่บ้านพังตรุ เมื่อวันศุกร์ที่ 23 มกราคม พ.ศ. 2456 ทางราชการได้สร้างพลับพลารับเสด็จที่วัดร้างทางทิศใต้ (วัดพังตรุใต้ ในปัจจุบัน) หลังจากนั้นก็ต่อเติมและสร้างวัดพังตรุ (ใต้) ให้เป็นวัดมีพระสงฆ์จำพรรษา ปัจจุบันใช้นามวัดว่า "'วัดพังตรุ" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อ พ.ศ. 2499
โบราณสถานที่สำคัญประกอบด้วย วิหารเป็นอาคารทรงสี่เหลี่ยมผืนผ้าขนาดกว้าง 4.8 เมตร ยาว 16.5 เมตร พบเฉพาะฐานรากของอาคารเท่านั้น เจดีย์ 18 องค์ สภาพส่วนใหญ่พังทลายลง เหลือเพียงส่วนของฐาน มีเพียงเจดีย์หมายเลข 1 และ 3 เป็นเจดีย์ทรงเครื่อง มีสระน้ำขนาดใหญ่ (พังตรุ) ขนาดกว้างประมาณ 42 เมตร ยาวประมาณ 145 เมตร อยู่ห่างออกไปทางทิศเหนือวิหาร สันนิษฐานว่าเป็นอาคารทรงสี่เหลี่ยมผืนผ้าก่อด้วยอิฐสอปูน ตั้งอยู่บนพื้นดินถมอัดสูงกว่าพื้นที่โดยรอบประมาณ 80 เซนติเมตร เจดีย์ราย อยู่ทางด้านหน้า 2 องค์ และด้านทิศเหนือ 1 องค์ เป็นเจดีย์ย่อมุมไม้สิบสอง ส่วนบนเป็นทรงระฆังกลม เจดีย์บางองค์มีซุ้มจรนำทั้ง 4 ด้าน ประดับด้วยลายปูนปั้นเป็นรูปครุฑยุดนาคและลายอื่น ๆ
ศูนย์วัฒนธรรมดุนแกร์

ศูนย์วัฒนธรรมดุนแกร์  เป็นพิพิธภัณฑ์และศูนย์ศิลปะตั้งอยู่ในเฮลซิงบอร์ย ประเทศสวีเดน เป็นพิพิธภัณฑ์ที่บันทึกประวัติศาสตร์ของเฮลซิงบอร์ยตั้งแต่ยุคน้ำแข็ง
อาคารเป็นผลงานออกแบบโดย Kim Utzon และชื่อตั้งตามนักธุรกิจ Henry Dunker (1870-1962) ทุนการสร้างพิพิธภัณฑ์ได้รับบริจาคมาโดยทุนบริจาค Henry และ Gerda Dunker ("Henry och Gerda Dunkers donationsfond") Henry Dunker เป็นนักธุรกิจท้องถิ่นที่เป็นเจ้าของกิจการที่เป็นผู้ว่าจ้างงานรายใหญ่ที่สุดของเฮลซิงบอร์ย บริษัทผู้ผลิตยาง พอลิเมอร์ และพลาสติก แตรลเลอบอร์ย
ค่าใช้จ่ายก่อสร้างศูนย์อยู่ที่ 300 ล้านโครเนอร์
วังโซฟีโร

วังโซฟีโร  เป็นอดีตพระราชฐานของราชวงศ์แห่งสวีเดน ตั้งอยู่ในเทศมณฑลเฮลซิงบอร์ย จังหวัดสกันเนีย ตั้งอยู่ ทางเหนือของนครเฮลซิงบอร์ย แรกเริ่มสร้างขึ้นเป็นไร่สวนในชื่อสะกัลเบลิกเกะ (Skabelycke) ที่ซึ่งในปี 1864 เจ้าชายออสการ์แห่งสวีเดนและภรรยาเจ้าหญิงโซเฟียแห่งนัสเซาได้ซื้อต่อ และสร้างวังความสูงชั้นเดียวขึ้น แล้วเสร็จในปี 1865 ต่อมาในปี 1874 ถึง 1876 ได้มีการขยับขยายออกจนเป็นขนาดที่มีในปัจจุบัน
จุดน่าสนใจสำคัญของวังคือสวนขนาดใหญ่ที่กินพื้นที่ยาวไปถึงชายฝั่งช่องแคบเออเรชุนด์ หนึ่งในดอกไม้สำคัญที่พบได้ในสวนนี้คือกุหลาบพันปีที่มีมากกว่า 500 รูปแบบในสวน
วัดผาผ่า

วัดผาผ่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่คะตวน อำเภอสบเมย จังหวัดแม่ฮ่องสอน มีที่ดินตั้งวัดเนื้อที่ 3 ไร่ 2 งาน 86 ตารางวา
วัดผาผ่าตั้งวัดเมื่อ พ.ศ. 2312 ชาวบ้านเรียกวัดนี้ว่า วัดก๋าผ่า ได้รับพระราชทานวิสุงคามสีมาเมื่อ พ.ศ. 2315 เขตวิสุงคามสีมากว้าง 7 เมตร ยาว 16 เมตร ภายหลังมีสภาพเป็นนวัดร้างประจำหมู่บ้านทิศเหนือติดกับที่ดินเอกชนทิศใต้ติดกับถนนทิศตะวันออกติดกับถนนทิศตะวันตกติดกับป่าคลองชลประทาน แต่ได้รับพระราชทานวิสุงคามสีมาครั้งหลังเมื่อวันที่ 27 ตุลาคม พ.ศ. 2538
อาคารเสนาสนะที่สำคัญ ได้แก่ อุโบสถศิลปะล้านนา หลังคามีมุขด้านหน้ามุงด้วยกะเบื้องพื้นเมือง ผนังก่ออิฐฉาบปูนมุขด้านหน้า มีซี่ลูกกรงไม้ พื้นปูนฉาบ-กำแพงแก้ว อยู่โดยรอบอุโบสถ มีประตูเข้าด้านหน้า กำแพงแก้วสูงประมาณ 1.20 เมตร
ธิดารัตน์ ยิ่งเจริญ

ธิดารัตน์ ยิ่งเจริญ (ชื่อเล่น ธิดา) เป็นนักวิชาการ นักการศึกษา และนักการเมืองชาวไทย อดีตโฆษกและผู้อำนวยการศูนย์นโยบาย พรรคไทยสร้างไทย อดีตผู้สมัครสมาชิกสภาผู้แทนราษฎรแบบบัญชีรายชื่อและรองโฆษกพรรคเพื่อไทย
ประวัติ.
ธิดารัตน์มีมารดาเป็นชาวไทยจากจังหวัดอุตรดิตถ์ ส่วนบิดาเป็นชาวพม่าเชื้อสายลาหู่ บิดาของเธออพยพข้ามพรมแดนมาตั้งถิ่นฐานที่อำเภอแม่สรวย จังหวัดเชียงราย เมื่อเขาอายุได้สามขวบ บิดาเป็นมิชชันนารีประจำโบสถ์ของชุมชน และเผยแผ่ศาสนาในชุมชนตามชายแดน ส่วนมารดาก็ทำงานร่วมกับคณะมิชชันนารี
ธิดารัตน์จบการศึกษาระดับปริญญาตรีความสัมพันธ์ระหว่างประเทศจากคณะรัฐศาสตร์ จุฬาลงกรณ์มหาวิทยาลัย โดยได้รับทุนการศึกษาจากคณะรัฐศาสตร์ฯ จากนั้นได้ศึกษาต่อระดับปริญญาโทด้านนโยบายสาธารณะจากมหาวิทยาลัยออกซ์ฟอร์ด ด้วยทุนจากรัฐบาลอังกฤษและมูลนิธิอ๊อกซ์ฟอร์ด (ไทย) และปัจจุบันกำลังศึกษาปริญญาโทด้านรัฐประศาสนศาสตร์ที่มหาวิทยาลัยชิงหวาด้วยทุนรัฐบาลจีน
ระหว่างศึกษาที่จุฬาลงกรณ์มหาวิทยาลัยและมหาวิทยาลัยออกซ์ฟอร์ด ธิดารัตน์เป็นนักโต้วาทีภาษาอังกฤษที่ได้รับเลือกเป็นตัวแทนเข้าแข่งขันในนามมหาวิทยาลัย และได้รับรางวัลชนะเลิศหลายรายการในหลายประเทศ นอกจากนี้ ธิดารัตน์ยังได้รับเลือกให้เป็นเป็นตัวแทนประเทศไทยเพื่อเข้าร่วมประชุม One Young World Summit 2017 ที่ประเทศโคลอมเบีย 
นอกจากนี้ ยังได้มีส่วนร่วมในการจัดทำร่างรายงาน Universal Periodic Review ของประเทศไทย ครั้งที่ 1 ภายใต้คณะผู้แทนถาวรไทยประจำสหประชาชาติ ณ นครเจนีวา ประเทศสวิตเซอร์แลนด์ 
ธิดารัตน์ได้รับรางวัลชนะเลิศศิษย์เก่าสหราชอาณาจักรดีเด่นในประเทศไทย ประจำปี 2021-22 (Study UK Alumni Awards 2021-22) สาขาการสร้างความเปลี่ยนแปลงในสังคม (Social Action Award) โดยบริติซ เคานซิล ในฐานะผู้สนับสนุนความเท่าเทียมทางการศึกษาผ่านองค์กรอิสระและเวทีพรรคการเมือง
บทบาททางการเมือง.
ธิดารัตน์เริ่มต้นเส้นทางการเมืองกับพรรคเพื่อไทย โดยดำรงตำแหน่งรองโฆษก และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อของพรรคเพื่อไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ต่อมาได้ดำรงเลขานุการประจำคณะกรรมาธิการการต่างประเทศ ชุดที่ 25 ของสภาผู้แทนราษฎร 
จากนั้นได้ย้ายมาร่วมงานกับพรรคไทยสร้างไทย เริ่มต้นจากตำแหน่งผู้อำนวยการ ศูนย์นโยบาย และได้รับเลือกจากสมาชิกในการประชุมใหญ่วิสามัญครั้งที่ 1 ประจำปี พ.ศ. 2565 ของพรรคไทยสร้างไทย ให้ดำรงตำแหน่งโฆษกพรรค ต่อมาในเดือนตุลาคม พ.ศ. 2566 เธอลาออกจากพรรคและพ้นจากตำแหน่งดังกล่าว
ธิดารัตน์สนใจนโยบายการต่างประเทศ ด้านการศึกษา และสิทธิสตรี
เครื่องราชอิสริยาภรณ์.
ธิดารัตน์ ยิ่งเจริญ ได้รับพระราชทานเครื่องราชอิสริยาภรณ์ตระกูลต่าง ๆ ดังนี้
กัณเฑศวรี

กัณเฑศวรี (IAST: Gandēśvarī) เป็นเทพีในศาสนาฮินดู นิยมเคารพบูชาในกลุ่มคานธพานิก และเชื่อว่าเป็นอวตารของพระทุรคา มีการบูชามากในรัฐเบงกอลตะวันตกและชาวฮินดูในบังกลาเทศ
ลิลิตพายัพ

ลิลิตพายัพ เป็นวรรณกรรมประเภทนิราศ พระราชนิพนธ์ในพระบาทสมเด็จพระมงกุฎเกล้าเจ้าอยู่หัวครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหามงกุฎราชกุมาร โดยใช้นามแฝงว่า "หนานแก้วเมืองบูรพ์" อย่างไรก็ดีมีผู้แต่งร่วมอีก 2 คน คือหม่อมเจ้าถูกถวิล ศุขสวัสดิ์ และพระยาบำเรอบริรักษ์ (สาย ณ มหาชัย) ซึ่งระบุไว้อยู่ในโคลงในฐานะผู้ตามเสด็จด้วย
เนื้อหาของเรื่องมีลักษณะเป็นบันทึกรายวัน มีการระบุวันเวลาชัดเจน เริ่มเมื่อวันที่ 31 ตุลาคม พ.ศ. 2448 โดยพระองค์ไปทรงเปิดทางรถไฟสายกรุงเทพฯ-ปากน้ำโพ เริ่มเรื่องจากสถานีรถไฟสามเสนเพื่อไปเปิดทางรถไฟที่สถานีบ้านภาชี จากนั้นจึงตามเสด็จประพาสลพบุรีและนครสวรรค์ พระบาทสมเด็จพระมงกุฎเกล้าเจ้าอยู่หัวได้แยกเดินทางต่อไปยังมณฑลพายัพโดยเรือจักรกล ผ่านเมืองพิจิตร พิษณุโลก และอุตรดิตถ์ จากนั้นจึงขึ้นบกเดินทางถึงแพร่ ลำปาง ขากลับพระนครโดยเรือจักรกลทางแม่น้ำปิง ผ่านตาก กำแพงเพชร ชัยนาท สิงห์บุรี อ่างทอง พระนครศรีอยุธยา และจึงได้ขึ้นรถไฟเสด็จกลับยังกรุงเทพมหานครถึงเมื่อสิ้นเดือนมกราคมในปีถัดมา
ลิลิตพายัพได้รับการตีพิมพ์ครั้งแรกในหนังสืองานศพพระตำรวจเอก เจ้าพระยาราชศุภมิตร พ.ศ. 2472
แฮสแซน แปแครวอน

แฮสแซน แปแครวอน (4 สิงหาคม พ.ศ. 2454 - 11 เมษายน พ.ศ. 2522) เป็นนักการเมืองชาวอิหร่านและทหารชาวอิหร่านในฐานะผู้อำนวยการองค์การข่าวกรองและความมั่นคงแห่งรัฐ (ซอวอก) ตั้งแต่ปี พ.ศ. 2504 ถึง พ.ศ. 2508 และรัฐมนตรีกระทรวงข่าวสารในคณะรัฐมนตรีของแอมีร์แอบบอส โฮเวย์ดาในปี พ.ศ. 2508 ถึง พ.ศ. 2510 และเอกอัครราชทูตหลายประเทศเช่นปากีสถานและฝรั่งเศสและสมาชิกของกระทรวงราชสำนัก (Royal Court) แต่นอกจากนี้เขามีความสัมพันธ์ใกล้ชิดกับรูฮุลลอฮ์ โคมัยนีอีกด้วย
เขาถูกประหารชีวิตในวันที่ 11 เมษายน พ.ศ. 2522
ผู้อำนวยการองค์การข่าวกรองและความมั่นคงแห่งรัฐ.
เมื่อเขาเป็นผู้อำนวยการองค์การข่าวกรองและความมั่นคงแห่งรัฐและเขาก็คัดค้านการทรมานระหว่างสอบสวน
สาวน้อยนักปีนเขา

สาวน้อยนักปีนเขา (; โรมาจิ: "Yama no Susume") เป็นซีรีส์มังงะแนวเสี้ยวชีวิต เขียนเรื่องและวาดภาพโดยชิโระ เริ่มตีพิมพ์ในนิตยสาร"คอมิกเอิร์ทสตาร์"ของสำนักพิมพ์เอิร์ทสตาร์เอ็นเตอร์เทนเมนต์ในปี พ.ศ. 2554 ซีรีส์อนิเมะโทรทัศน์สร้างโดยสตูดิโอเอทบิตออกอากาศระหว่างเดือนมกราคมถึงมีนาคม พ.ศ. 2556 ฤดูกาลที่สองออกอากาศระหว่างเดือนกรกฎาคมถึงธันวาคม พ.ศ. 2557 ออริจินอลวิดีโอแอนิเมชันวางจำหน่ายเมื่อเดือนตุลาคม พ.ศ. 2560 และฤดูกาลที่สามออกอากาศตั้งแต่เดือนกรกฎาคมถึงกันยายน พ.ศ. 2561 ซีรีส์อนิเมะชุดใหม่ชื่อว่า "สาวน้อยนักปีนเขา: เน็กซ์ซัมมิต" ออกอากาศตั้งแต่เดือนตุลาคมถึงธันวาคม พ.ศ. 2565
ให้เสียงโดย: ยูกะ อิงูจิ
นักเรียนหญิงมัธยมปลายผู้กลัวความสูงหลังตกจากเครื่องเล่นในสนามเด็กเล่นและขาหัก แต่ภายหลังฮินาตะเป็นแรงบันดาลทำให้เริ่มสนใจการปีนเขา
ให้เสียงโดย: คานะ อาซูมิ
เด็กสาวร่าเริงผู้รักการปีนเขา เคยเป็นเพื่อนกับอาโออิสมัยเรียนชั้นประถมก่อนจะมาพบกันอีกครั้งในโรงเรียนมัธยมปลาย ให้กำลังใจอาโอกิให้เอาชนะความกลัวความสูงและชวนไปปีนเขา
ให้เสียงโดย: โยโกะ ฮิกาซะ
ให้เสียงโดย: ยูอิ โองูระ
ให้เสียงโดย: นาโอะ โทยามะ
ให้เสียงโดย: ยูอิ มากิโนะ
ให้เสียงโดย: Seirō Ogino
ให้เสียงโดย: Yuko Gibu
ให้เสียงโดย: Emiri Iwai
ให้เสียงโดย: Aya Hisakawa
แม่ของอาโออิ
ให้เสียงโดย: Risa Hayamizu
แม่ของโคโคนะ
โรงพยาบาลมหาวิทยาลัยลินเชอปิง

โรงพยาบาลมหาวิทยาลัยลินเชอปิง (ย่อ "US") เป็นโรงพยาบาลมหาวิทยาลัยประจำคณะแพทยศาสตร์ ("Hälsouniversitet") มหาวิทยาลัยลินเชอปิง ในลินเชอปิง ประเทศสวีเดน โรงพยาบาลประกอบด้วยแผนกเฉพาะทางทุกสาขายกเว้นแค่สาขาการปลูกถ่ายอวัยวะ สาขาที่ชำนาญพิเศษเช่นดูแลแผลไหม้ที่ซึ่งโรงพยาบาลนี้ร่วมกับโรงพยาบาลมหาวิทยาลัยอุปซอลามีภาระรับผิดชอบในการให้บริการระดับชาติ ("rikssjukvård") โรงพยาบาลได้รับการจัดอันดับเป็น "โรงพยาบาลที่ดีที่สุด" ในประเทศสวีเดนถึงสามครั้งในวารสาร "Dagens Medicin" และในปี 2019 เป็นโรงพยาบาลสอนที่ดีที่สุดอันดับสามของประเทศสวีเดน
โรงพยาบาลประกอบด้วยลูกจ้าง 4,900 คน และมีขนาด 600 เตียง และให้บริการการแพทย์สาขาเฉพาะทางพิเศษตติยภูมิสำหรับพื้นที่เออสแตร์เยิตลันด์, คัลมาร์ และ เยินเชอปิง รวมถึงเป็นเป็นโรงพยาบาลปฐมภูมิสำหรับเขตตอนกลางของเออสแตร์เยิตลันด์
กีฬาฟุตบอลในโอลิมปิกฤดูร้อน 2020 – ทีมชาย

การแข่งขันกีฬาฟุตบอลในโอลิมปิกฤดูร้อน 2020 – ทีมชาย เป็น 1 ใน 2 รายการแข่งขันฟุตบอลที่โตเกียว ประเทศญี่ปุ่น จะจัดขึ้นระหว่างวันที่ 21 กรกฎาคม - 7 สิงหาคม ค.ศ. 2021 ครั้งนี้จัดการแข่งขันกีฬาฟุตบอลในโอลิมปิกเป็นครั้งที่ 24 ในโอลิมปิกฤดูร้อน จัดขึ้น ณ สนามกีฬาใน 6 เมือง
ปฏิทินการแข่งขัน.
เวลาทั้งหมดเป็นเวลามาตรฐานญี่ปุ่น (UTC+9)
<templatestyles src="Olympic schedule legend/styles.css"/>
การคัดเลือก.
<onlyinclude>
<templatestyles src="Refbegin/styles.css" />
สนามแข่งขัน.
การแข่งขันจัดขึ้นในหกสนาม ในหกเมืองเจ้าภาพ ดังนี้
รายชื่อ.
การแข่งขันฟุตบอลทีมชายเป็นทัวร์นาเมนต์ระดับนานาชาติที่มีข้อจำกัดด้านอายุ ผู้เล่นจะต้องเกิดในหรือหลังวันที่ 1 มกราคม ค.ศ. 1997 โดยอนุญาตให้ผู้เล่นอายุเกินสามคนสำหรับแต่ละทีม แต่ละทีมต้องส่งทีมผู้เล่น 18 คน โดยสองคนต้องเป็นผู้รักษาประตู แต่ละทีมยังสามารถระบุรายชื่อผู้เล่นสำรองสี่ราย ซึ่งสามารถแทนที่ผู้เล่นคนใดก็ได้ในทีมในกรณีที่ได้รับบาดเจ็บระหว่างการแข่งขัน
การจับสลาก.
การจับสลากของการแข่งขันจัดขึ้นในวันที่ 21 เมษายน ค.ศ. 2021 เวลา 10:00 (เวลาท้องถิ่น CEST), ณ สำนักงานใหญ่ฟีฟ่า ในซูริค ประเทศสวิตเซอร์แลนด์ ดำเนินการโดย ซาไร บาเรแมน หัวหน้าเจ้าหน้าที่ฟุตบอลหญิงของฟีฟ่า และ ไฆเม ยาร์ซา ผู้อำนวยการการแข่งขันของฟีฟ่า
ทีมที่ผ่านรอบคัดเลือก 15 ทีมและเจ้าภาพญี่ปุ่น จะถูกแบ่งออกเป็นสี่โถ ซึ่งเจ้าภาพญี่ปุ่นจะถูกจัดวางในโถ 1 โดยอัตโนมัติและมอบหมายให้อยู่ในตำแหน่ง A1 ในขณะที่ทีมที่เหลือถูกวางลงในโถตามลำดับโดยอิงจากผลการแข่งขันในห้าการแข่งขันกีฬาโอลิมปิกที่ผ่านมา (ในปีล่าสุดจะได้รับคะแนนในการพิจารณามากกว่า) พร้อมคะแนนโบนัสที่มอบให้กับแชมป์ของสมาพันธ์นั้น ๆ ในหนึ่งกลุ่มจะไม่มีกลุ่มใดที่มีมากกว่าหนึ่งทีมจากแต่ละสมาพันธ์ เจ้าภาพอย่างญี่ปุ่นถูกวางในโถ 1 และอยู่ในตำแหน่ง A1 โดยอัตโนมัติ ในขณะที่ทีมอื่น ๆ จะเรียงตามผลงานในโอลิมปิกห้าครั้งหลังสุด (ถ้าเข้าร่วมมากก็จะได้คะแนนมาก) โดยคะแนนพิเศษจะถูกเพิ่มให้กับทีมแชมป์ของแต่ละสมาพันธ์ ในแต่ละกลุ่มต้องไม่มีทีมที่มาจากสมาพันธ์เดียวกันมากกว่าหนึ่งทีม
รอบแบ่งกลุ่ม.
เวลาทั้งหมดเป็นเวลามาตรฐานญี่ปุ่น .
รอบแพ้คัดออก.
การแข่งขันในรอบแพ้คัดออกจะแข่งขันกันในเวลาปกติ 90 นาที หากเสมอกันจะต้องต่อเวลาพิเศษ 30 นาที โดยแบ่งเป็นครึ่งละ 15 นาที หากยังเสมอกันต้องดวลลูกโทษ เพื่อหาผู้ชนะ
สถิติ.
ผู้ทำประตูสูงสุด.
มีการทำประตู 93 จากการแข่งขัน 32 เฉลี่ย ต่อนัด
การทำประตู 5 ครั้ง
แหล่งที่มา : ฟีฟ่า
อันดับ.
นัดที่มีผลแพ้ชนะในช่วงต่อเวลาพิเศษ จะถูกนับว่าเป็นชนะหรือแพ้ ในขณะที่นัดที่ตัดสินด้วยการยิงลูกโทษ จะถูกนับว่าเป็นการเสมอ
กีฬาฟุตบอลในโอลิมปิกฤดูร้อน 2020 – ทีมหญิง

การแข่งขันกีฬาฟุตบอลในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันฟุตบอลที่โตเกียว ประเทศญี่ปุ่น จะจัดขึ้นระหว่างวันที่ 21 กรกฎาคม - 6 สิงหาคม ค.ศ. 2021 ครั้งนี้จัดการแข่งขันกีฬาฟุตบอลในโอลิมปิกเป็นครั้งที่ 7 ในโอลิมปิกฤดูร้อน จัดขึ้น ณ สนามกีฬาใน 6 เมือง
ปฏิทินการแข่งขัน.
<templatestyles src="Olympic schedule legend/styles.css"/>
การคัดเลือก.
<onlyinclude>
<templatestyles src="Refbegin/styles.css" />
สนามแข่งขัน.
ทัวร์นาเมนต์นี้จะจัดขึ้นในเจ็ดสนามแข่งขันทั่วหกเมือง:
การจับสลาก.
การจับสลากสำหรับทัวร์นาเมนต์ได้จัดขึ้นเมื่อวันที่ 21 เมษายน พ.ศ. 2564, 10:00 CEST , ที่ สำนักงานใหญ่ฟีฟ่า ใน ซือริช, ประเทศสวิตเซอร์แลนด์.
รอบแบ่งกลุ่ม.
เวลาทั้งหมดเป็นเวลามาตรฐานญี่ปุ่น .
รอบแพ้คัดออก.
การแข่งขันในรอบแพ้คัดออกจะแข่งขันกันในเวลาปกติ 90 นาที หากเสมอกันจะต้องต่อเวลาพิเศษ 30 นาที โดยแบ่งเป็นครึ่งละ 15 นาที หากยังเสมอกันต้องดวลลูกโทษ เพื่อหาผู้ชนะ
สถิติ.
อันดับประจำทัวร์นาเมนต์.
นัดที่มีผลแพ้ชนะในช่วงต่อเวลาพิเศษ จะถูกนับว่าเป็นชนะหรือแพ้ ในขณะที่นัดที่ตัดสินด้วยการยิงลูกโทษ จะถูกนับว่าเป็นการเสมอ
กีฬาโปโลน้ำในโอลิมปิกฤดูร้อน 2020 – ทีมหญิง

กีฬาโปโลน้ำในโอลิมปิกฤดูร้อน 2020 – ทีมหญิง มีกำหนดจัดขึ้นที่ศูนย์กีฬาว่ายน้ำระหว่างประเทศทะสึมิโตเกียว ในเขตโคโต จะจัดขึ้นระหว่างวันที่ 24 กรกฎาคม – 7 สิงหาคม ค.ศ. 2021 โดยการแข่งขันครั้งนี้มีจำนวนทีมที่เข้าร่วมแข่งขันทั้งหมด 10 ทีม ซึ่งได้เพิ่มจำนวนทีมจากครั้งก่อนจาก 8 ทีม เป็น 10 ทีม
การคัดเลือก.
<onlyinclude></onlyinclude>
รอบแบ่งกลุ่ม.
Group A.
<section begin=AStandings/><section end=AStandings/>
Group B.
<section begin=BStandings/><section end=BStandings/>
กีฬาโปโลน้ำในโอลิมปิกฤดูร้อน 2020 – ทีมชาย

กีฬาโปโลน้ำในโอลิมปิกฤดูร้อน 2020 – ทีมชาย มีกำหนดจัดขึ้นที่ศูนย์กีฬาว่ายน้ำระหว่างประเทศทะสึมิโตเกียว ในเขตโคโต จะจัดขึ้นระหว่างวันที่ 25 กรกฎาคม – 8 สิงหาคม ค.ศ. 2021 โดยการแข่งขันครั้งนี้มีจำนวนทีมที่เข้าร่วมแข่งขันทั้งหมด 12 ทีม 
การคัดเลือก.
<onlyinclude></onlyinclude>
รอบแบ่งกลุ่ม.
Group A.
<section begin=AStandings/><section end=AStandings/>
Group B.
<section begin=BStandings/><section end=BStandings/>
ซูเปอร์สแมชบราเธอร์ส อัลติเมต

ซูเปอร์สแมชบราเธอร์ส อัลติเมต  เป็นวิดีโอเกมแนวต่อสู้ข้ามฝั่งในปี 2018 พัฒนาโดยบันไดนัมโกะสตูดิโอส์และ โซระ ลิมิเต็ด และจัดจำหน่ายโดยนินเท็นโด ตัวเกมเป็นเกมที่ห้าในชุดเกม "ซูเปอร์สแมชบราเธอร์ส" ต่อจากเกม "ซูเปอร์สแมชบราเธอร์สฟอร์นินเท็นโด 3DS แอนด์วียู" เกมยังคงรูปแบบการเล่นแบบดั้งเดิมของชุดเกม โดยผู้เล่นต้องบังคบหนึ่งในตัวละครต่าง ๆ ผู้เล่นจะต้องใช้การโจมตีที่แตกต่างกันเพื่อทำให้คู่ต่อสู้อ่อนแอลงและทำให้พวกเขาออกจากเวที ตัวเกมมีโหมดเกมที่หลากหลายซึ่งรวมถึงแคมเปญสำหรับโหมดผู้เล่นคนเดียวและโหมดผู้เล่นหลายคน "ซูเปอร์สแมชบราเธอร์ส อัลติเมต" มีนักสู้ที่เล่นได้มากกว่า 80 คนรวมถึงทุกคนจากเกม "ซูเปอร์สแมชบราเธอร์ส" ภาคก่อนหน้านี้พร้อมกับผู้มาใหม่หลายคน โดยมีตั้งแต่มาสคอตของนินเท็นโดไปจนถึงตัวละครจากแฟรนไชส์ของบุคคลที่สามโดยเกมนี้ได้รับการสนับสนุนด้วยเนื้อหาที่ดาวน์โหลดได้หลังวางจำหน่ายซึ่งจะเพิ่มมากขึ้น
การวางแผนสำหรับเกมได้เริ่มขึ้นในเดือนธันวาคม 2015 โดยการพัฒนาเต็มรูปแบบจะเริ่มขึ้นหลังจากเสร็จสิ้นการปล่อยเนื้อหาดาวน์โหลดของ "3DS แอนด์วียู" ผู้สร้างชุดเกมและผู้กำกับ มาซาฮิโระ ซากูไรกลับมาพร้อมกับทีมบันไดนัมโกะสตูดิโอส์และโซระ ลิมิเต็ด ซึ่งเป็นสตูดิโอที่พัฒนา "3DS แอนด์วียู" โดยการกลับมาของสตูดิโอทำให้กระบวนการเตรียมการเร็วขึ้น เป้าหมายของซากูไรกับเกม "ซูเปอร์สแมชบราเธอร์ส อัลติเมต" คือการรวมตัวละครทุกตัวจากเกมก่อนหน้านี้แม้จะมีปัญหาในการพัฒนาและการขอลิขสิทธิ์ต่างๆ ก็ตาม นักดนตรีวิดีโอเกมที่มีชื่อเสียงหลายคนมีส่วนร่วมในเพลงประกอบ โดยฮิเดกิ ซากาโมโตะเขียนธีมหลักว่า "ไลฟ์ไลท์"
นินเท็นโดเปิดตัว "ซูเปอร์สแมชบราเธอร์ส อัลติเมต" ในช่วงนินเท็นโดไดเร็คในเดือนมีนาคม 2018 และเปิดเผยอย่างเต็มรูปแบบในงานอี3 2018 ในเดือนมิถุนายน ต่อมาได้เปิดเผยเพิ่มเติมในนินเท็นโดไดเร็คอีกสองครั้งก่อนที่จะวางจำหน่ายในวันที่ 7 ธันวาคม 2018 ตัวเกมได้รับเสียงชื่นชมจากทั่วโลกโดยนักวิจารณ์บางคนได้กล่าวว่าเกมนี้เป็นเกมที่ดีที่สุดในชุดเกม พวกเขายกย่องเนื้อหาจำนวนมากและการปรับแต่งองค์ประกอบรูปแบบการเล่นของ "ซูเปอร์สแมชบราเธอร์ส" ที่มีอยู่แม้ว่าโหมดออนไลน์จะได้รับคำวิจารณ์ก็ตาม "ซูเปอร์สแมชบราเธอร์ส อัลติเมต" กลายเป็นเกมต่อสู้ที่ขายดีที่สุดตลอดกาล 
โดยมียอดขายมากกว่า 21 ล้านชุดภายในเดือนกันยายน 2020
ตะลุยดันเจียน

ตะลุยดันเจียน  เป็นสถานการณ์สมมติประเภทหนึ่งในเกมเล่นตามบทบาทแฟนตาซีที่ตัวละครเอกนำทางในสภาพแวดล้อมลายวงกต ("ดันเจียน"), ต่อสู้กับมอนสเตอร์ต่าง ๆ, หลีกเลี่ยงกับดัก, ไขปริศนา และฉกชิงทรัพย์ที่พวกเขาพบ ส่วนวิดีโอเกมที่มีองค์ประกอบการรวบรวมข้อมูลของดันเจียนเป็นส่วนใหญ่ถือเป็นประเภทหนึ่ง
เกมตะลุยดันเจียนที่ใช้คอมพิวเตอร์เป็นครั้งแรกคือ"เพดิต5" ซึ่งได้รับการพัฒนาขึ้นใน ค.ศ. 1975 โดยรัสตี รัทเทอร์ฟอร์ด บนระบบการศึกษาแบบโต้ตอบของเพลโตซึ่งตั้งอยู่ในเออร์บานา รัฐอิลลินอยส์ แม้ว่าเกมนี้จะถูกลบออกจากระบบอย่างรวดเร็ว แต่ก็มีอีกหลายเกมที่เหมือนเกมดังกล่าวปรากฏ รวมถึง"ดีเอ็นดี" และ"โมเรีย"
ตะลุยดันเจียนอิงคณะมุมมองบุคคลที่หนึ่ง.
ประเภทย่อยนี้ประกอบด้วยเกมเล่นตามบทบาทที่ผู้เล่นนำคณะของนักผจญภัยในมุมมองบุคคลที่หนึ่ง ซึ่งโดยทั่วไปจะอยู่ในสภาพแวดล้อมแบบกริด ตัวอย่างนี้ได้แก่ซีรีส์"วิซเซิร์ดรี", "ไมต์แอนด์เมจิก" และ"บาดส์เทล"ดังที่ได้กล่าวข้างต้น เช่นเดียวกับซีรีส์"เอเทรียนโอดิสซีย์" และ"เอลมิเนจ" เกมประเภทนี้เรียกอีกอย่างว่า "บลอบเบอร์" เนื่องจากผู้เล่นจะขับเคลื่อนทั้งคณะไปรอบ ๆ สนามแข่งขันเป็นหน่วยเดียว หรือ "ก้อนกลุ่ม"
"พวกก้อนกลุ่ม" ส่วนใหญ่จะเล่นแบบทีละรอบ แต่บางเกม เช่น ซีรีส์"ดันเจียนมาสเตอร์", "เลเจนด์ออฟกริมร็อค" และ"อายออฟเดอะบีโฮลเดอร์" จะเล่นแบบเรียลไทม์ เกมแรก ๆ ในประเภทนี้ไม่มีคุณลักษณะแผนที่อัตโนมัติ โดยบังคับให้ผู้เล่นวาดแผนที่ของตนเองเพื่อติดตามความคืบหน้า ปริศนาเชิงพื้นที่เป็นเรื่องปกติ และผู้เล่นอาจต้องย้ายศิลาในส่วนหนึ่งของเลเวลเพื่อเปิดปากทางในส่วนอื่นของเลเวล
วิดีโอเกม.
เนื่องจากศักยภาพในความเรียบง่าย และความคาดหวังที่จำกัดที่ผู้เล่นส่วนใหญ่มีต่อโครงเรื่อง รวมถึงความสอดคล้องเชิงตรรกะในการรวบรวมข้อมูลของดันเจียน พวกเขาจึงค่อนข้างนิยมในวิดีโอเกมเล่นตามบทบาทพอสมควร ประเภทโรกไลก์เป็นตัวอย่างที่พบเห็นได้ทั่วไป โดยมีภูมิประเทศของดันเจียนที่มีการสุ่มสร้างขึ้นอย่างเป็นระบบไม่มีที่สิ้นสุดรวมถึงมอนสเตอร์และสมบัติที่วางแบบสุ่มกระจัดกระจายไปทั่ว
เกมคอมพิวเตอร์และซีรีส์จากคริสต์ทศวรรษ 1980 เช่น "วิซเซิร์ดรี", "อัลทิมา", "เดอะบาดส์เทล", "คอสมิกโซลเจอร์", "ไมต์แอนด์เมจิก", "เมกามิเทนเซย์", "แฟนตาซีสตาร์", "ดันเจียนมาสเตอร์", "มาโดโมโนกาตาริ" และ"กอนต์เล็ต" ได้ช่วยกำหนดมาตรฐานของประเภทนี้ ในขณะที่กราฟิกดั้งเดิมนั้นจริง ๆ แล้วเอื้อต่อรูปแบบนี้ เนื่องจากความต้องการกระเบื้องซ้ำ ๆ หรือกราฟิกที่ดูคล้ายกันเพื่อสร้างทางวงกตที่มีประสิทธิภาพ
ตะลุยดันเจียนบางเกมจากยุคนี้ยังใช้การต่อสู้แบบเกมแอ็กชันเล่นตามบทบาท เช่น "ดรากอนสเลเยอร์" และ"เดอะทาวเวอร์ออฟดรูอากา"
รูปแบบของการอุปมาตะลุยดันเจียนสามารถพบได้ในเกมประเภทอื่น ๆ ในช่วงต้นคริสต์ทศวรรษ 2010 ความนิยมของเกมประเภทนี้กลับมาอีกเล็กน้อย โดยเฉพาะในประเทศญี่ปุ่น ส่วนใหญ่เป็นผลมาจากความสำเร็จของซีรีส์"เอเทรียนโอดิสซีย์"โดยแอตลัส
ดันเจียนส่วนตัว.
ในเกมออนไลน์ผู้เล่นจำนวนมาก อินสแตนซ์คือพื้นที่พิเศษ ซึ่งปกติแล้วคือดันเจียน ที่สร้างสำเนาใหม่ของตำแหน่งที่ตั้งสำหรับแต่ละกลุ่ม หรือสำหรับผู้เล่นจำนวนหนึ่งที่เข้าสู่พื้นที่ดังกล่าว ส่วนการสร้างอินสแตนซ์ คำทั่วไปสำหรับการใช้เทคนิคนี้ กล่าวถึงปัญหาต่าง ๆ ที่ผู้เล่นพบในพื้นที่ที่ใช้ร่วมกันของโลกเสมือนจริง แต่ยังเสียสละองค์ประกอบทางสังคมของพื้นที่ที่ใช้ร่วมกัน รวมถึงความรู้สึกของการดื่มด่ำในโลกเสมือนจริงนั้น โดยพวกมันมักจะเล็กกว่าและเป็นแนวตรงมากกว่ามาก
สเตย์ซี

สเตย์ซี (ย่อมาจาก Star to a Young Culture) เป็นเกิร์ลกรุปเกาหลีใต้ ก่อตั้งโดยไฮอัปเอนเตอร์เทนเมนต์ กลุ่มประกอบด้วยสมาชิกหกคน ได้แก่ ซูมิน, ชีอึน, ไอซา, เซอึน, ยุน และเจ มีโปรดิวเซอร์หลักคือแบล็กอายด์พิลซึง พวกเธอเปิดตัวเมื่อวันที่ 12 พฤศจิกายน ค.ศ. 2020 ด้วยซิงเกิลอัลบั้ม "Star to a Young Culture" ตั้งแต่เดือนกันยายน ค.ศ. 2023 ถึงเดือนมีนาคม ค.ศ. 2024 พวกเขาเริ่มเวิลด์ทัวร์ครั้งแรก
ชื่อ.
ชื่อกลุ่ม STAYC เป็นตัวย่อของ "Star to a Young Culture" และมีความหมายว่า "สะท้อนถึงจุดมุ่งหมายของการกระทำในการครอบครองวัฒนธรรมป็อป"
ประวัติ.
2016–2019: ก่อนเปิดตัว.
ชีอึนเป็นที่รู้จักก่อนที่จะเปิดตัว ทั้งในฐานะลูกสาวของนักร้องรุ่นเก๋าพัก นัม-จ็อง และบทบาทของเธอในละคร เช่น "The Good Wife", "7 วันบัลลังก์ราชินี" และ"สลับร่าง ล้างบัลลังก์" และเธอยังได้รับรางวัล Youth Acting Award จากเอสบีเอสดรามาอะวอดส์ 2018 จากบทบาทของเธอในเรื่อง "Still 17"
เซอึนเป็นที่รู้จักในฐานะนักแสดง ปรากฏตัวในรายการอย่าง "The Guardians" และ "Circle"
ก่อนเปิดตัว สเตย์ซีเป็นที่รู้จักในชื่อ "ไฮอัปเกิลส์" ซึ่งตั้งชื่อตามบริษัทไฮอัปเอนเตอร์เทนเมนต์ สมาชิกกับเด็กฝึกหัดที่ไม่ประสบความสำเร็จ ชาง เชียน-เชียน ("ลิเดีย") และคิม มิน-จ็อง ได้แสดงอยู่ในสารคดีชุด "K-Pop Evolution" ของ YouTube Originals ในช่วงสองสามเดือนสุดท้ายของการฝึกก่อนเปิดตัว
เรือสำราญ

เรือสำราญ  เป็นเรือขนส่งผู้โดยสารที่มีจุดประสงค์ด้านการพักผ่อนและความบันเทิงเป็นหลัก เรือสำราญมักล่องเป็นเวลา 2-3 วันโดยไม่แวะจอดที่ท่าเรือใด ๆ
เรือสำราญมักถูกเรียกว่าเป็น "โรงแรมลอยน้ำ" ซึ่งจะมีพนักงานคอยให้บริการในพื้นที่ต่าง ๆ ภายในเรือสำราญ ต่างจากเรือทั่วไปที่จะมีเพียงลูกเรือ โดยมักจะมีจำนวนมากกว่าผู้โดยสารที่มาใช้บริการ ภายในเรือสำราญแต่ละลำที่ให้บริการจะมีสิ่งอำนวยความสะดวกต่าง ๆ แตกต่างกันไป ไม่ว่าจะเป็น ร้านอาหาร ร้านค้าต่าง ๆ บาร์ สปา โรงภาพยนตร์ ที่พัก ฯลฯ
นางสาวไทย 2563

นางสาวไทย 2563 เป็นการจัดประกวดนางสาวไทยครั้งที่ 52 ซึ่งดำเนินจัดประกวดโดยคุณอดิศร สุดดี ประธานบริหารกลุ่มบริษัทในเครือเอ็มกรุ๊ป ซึ่งนางสาวไทย 2563 จะทำกิจกรรมการเก็บตัวผู้เข้าประกวดที่จังหวัดเชียงใหม่, จังหวัดลำพูน และ จังหวัดลำปาง ระหว่างวันที่ 27 พฤศจิกายน จนถึง 30 พฤศจิกายน 2563 โดยจัดประกวดรอบตัดสินในวันที่ 13 ธันวาคม 2563 ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 ตำบลช้างเผือก อำเภอเมืองเชียงใหม่ จังหวัดเชียงใหม่ ในช่วงท้ายของการประกวด สิรีธร ลีห์อร่ามวัฒน์ นางสาวไทย 2562 และนางงามนานาชาติ 2019 ได้สวมมงกุฎให้กับ ณัฐพัชร พงษ์ประพันธ์ เป็นผู้ครองตำแหน่งนางสาวไทยคนใหม่
ผลการประกวด.
ลำดับการประกาศชื่อ.
§ ได้รับการโหวตเข้ามาอยู่ใน 16 คนสุดท้าย จาก รางวัลพิเศษ มิสป๊อปปูล่าโหวต และ Miss Natural Facial Skin By Kaelyn
รางวัลพิเศษ.
Miss Thailand X Photo Challenges.
เป็นกิจกรรมพิเศษที่ช่างภาพจะเลือกถ่ายภาพสาวงามในแคมเปญ "เมื่อผู้หญิง เปรียบเสมือนความงาม ดุจดอกไม้" ณ สวนดอกไม้ I Love Flower Farm อำเภอแม่ริม จังหวัดเชียงใหม่
ผู้เข้าประกวด.
ผู้เข้าประกวด 30 คนสุดท้ายที่ได้รับการยืนยัน
สุรภี จันทนา

สุรภี จันทนา (เกิด 11 กันยายน 1989) เป็นนักแสดงหญิงชาวอินเดีย มีชื่อเสียงโด่งจากการรับบทอัญนิกา จากเรื่อง "Ishqbaaaz" และ ดร. อิชานี ใน StarPlus's Sanjivaniปัจจุบันเธอรับบทเป็น บานี ชาร์มา ในละครเรื่อง "Naagin 5"
ปรากฏการณ์ปลาดุก

ปรากฏการณ์ปลาดุก หรือ ปรากฏการณ์ปลาดุกทะเล  เป็นปรากฏการณ์ที่คู่แข่งที่แข็งแกร่งเป็นส่วนสำคัญในการทำให้ผู้ที่อ่อนแอสามารถพัฒนาตนเองให้ดีขึ้น ในการดำเนินการทางธุรกิจมีการนำแนวคิดนี้ไปใช้ในองค์กรให้เกิดผลลัพท์ในการพัฒนาทรัพยากรมนุษย์ ที่ต้องปรับปรุงตนเองเป็นประจำ เรียกว่า การจัดการปลาดุก 
ในนอร์เวย์ ปลาแฮริงสดมีราคาแพงกว่า ปลาแฮริงแช่แข็งหลายเท่า ราคาที่ดีกว่าจากเนื้อสัมผัสและรสชาติที่ดีกว่า มีเรื่องเล่าว่า มีเรือเพียงลำเดียวเท่านั้นที่สามารถนำปลาแฮริงสดกลับฝั่งได้ และนายเรือได้เก็บวิธีการของเขาไว้เป็นความลับ ต่อมาหลังจากที่เขาเสียชีวิตมีคนพบว่ามี ปลาดุกทะเล 1 ตัวอยู่ในถังเก็บปลาใต้ท้องเรือ สังเกตพบปลาดุกว่ายน้ำไปรอบถัง และปลาแฮริงต้องพยายามว่ายเลี่ยงปลานักล่าตัวนี้ ระดับกิจกรรมที่เพิ่มขึ้นนี้ช่วยให้ปลาแฮริงมีการเคลื่อนไหวอยู่ตลอดแทนที่จะอยู่นิ่ง ๆ ในลักษณะเดียวกับตัวละครชื่อ Vince จากภาพยนตร์เรื่อง "Catfish" 
ในการจัดการทรัพยากรมนุษย์ "การจัดการปลาดุก" เป็นวิธีการที่ใช้ในการกระตุ้นทีม เพื่อให้สมาชิกแต่ละคนรู้สึกถึงการแข่งขันที่รุนแรง จึงจะรักษาความสามารถในการแข่งขันของทั้งทีมได้
ที่มา.
ไม่ทราบที่มาที่แน่ชัด มีการพูดถึง "ปรากฏการณ์ปลาดุก" น้อยมากในวรรณกรรมภาษาอังกฤษ อย่างไรก็ตามไม่มีเอกสารจากนอร์เวย์หรือประเทศอื่น ๆ ยกเว้นวรรณกรรมภาษาจีนที่มีการอ้างถึงและกล่าวถึงอย่างกว้างขวางในวรรณกรรมจีนเช่นการวิจัยในห้องสมุด
เครื่องส่งคลื่นความถี่สูง

เครื่องส่งคลื่นความถี่สูง (LRAD) เป็นอุปกรณ์เรียกเสียงอะคูสติก ปืนใหญ่เสียงและอาวุธโซนิค ที่พัฒนาโดย LRAD Corporation องค์กรบังคับใช้กฎหมายและผู้ผลิตอ้างว่าระบบ LRAD ได้รับการออกแบบมาเพื่อการสื่อสารระยะไกลเป็นหลัก อย่างไรก็ตามอุปกรณ์ดังกล่าวมีความจุเดซิเบลสูงมากและเป็นที่ถกเถียงกันมากที่สุดว่า ใช้เป็นอาวุธที่อันตรายน้อยกว่าสำหรับการควบคุมฝูงชน
ตามข้อกำหนดของผู้ผลิตระบบมีน้ำหนักตั้งแต่ 15 ถึง 320 ปอนด์ (6.8 ถึง 145.1 กก.) และสามารถส่งเสียงในลำแสง 30–60°ที่ 2.5 kHz ผู้ผลิตยังผลิตระบบสำหรับเสียงประกาศสาธารณะและการแจ้งเตือนจำนวนมากที่ออกอากาศแบบ 360°
รัตติกร ศศิธร สายใยรัก สายใยลวง

รัตติกร ศศิธร สายใยรัก สายใยลวง ("Swaragini— Join the Melody of Relationships") เป็นละครโทรทัศน์อินเดีย ออกอากาศเป็นวันแรกในวันที่ 2 มีนาคม 2015 ทางช่อง Colors TV. นำแสดงโดย เฮลลีย์ ชาห์, เทจัสวี ประกาศ, วรุณ กาปูร์ และ นามิช ทาเนจา และจบลงในวันที่ 14 ธันวาคม 2016 รวมทั้งสิ้น 469 ตอน
เนื้อเรื่อง.
เมื่อพระจันทร์ไม่เคยแบ่งเป็นสอง พี่น้องจึงต้องแย่งชิงความเป็นหนึ่ง หากสายใย ไม่อาจสานสัมพันธ์รัก และสายเลือด ก็ไม่อาจต้นสัมพันธ์ลวง ความจริงที่ถูกเปิดเผย เฉลยเรื่องร้ายในอดีต คนที่รัก กลับไม่ได้อยู่ด้วยกัน และ คนที่ผูกพัน กลับไม่ใช่คนที่รัก 
นักแสดง.
นักแสดงสมทบ.
<templatestyles src="Div col/styles.css"/>
เตชัสวี ประกาศ

เตชัสวี ประกาศ วยังคังกร  เป็นนักแสดงหญิงชาวอินเดีย ที่มีชื่อเสียงจากการรับบท รัตติกร ใน "Swaragini" และ อุรวี ใน "Karn Sangini" คู่กับ Aashim Gulati
วีรศักดิ์ หวังศุภกิจโกศล

วีรศักดิ์ หวังศุภกิจโกศล (เกิด 20 พฤศจิกายน พ.ศ. 2498) ชื่อเล่น ป้อ อดีตรัฐมนตรีช่วยว่าการกระทรวงคมนาคม และอดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา และอดีตสมาชิกสภาผู้แทนราษฎร แบบบัญชีรายชื่อ
ประวัติ.
วีรศักดิ์ เกิดวันที่ 20 พฤศจิกายน พ.ศ. 2498 เป็นบุตรนายปักเอี่ยม นางลิ้มจวง แซ่เฮง ด้านครอบครัวสมรสกับนางยลดา หวังศุภกิจโกศล นายกองค์การบริหารส่วนจังหวัดนครราชสีมา (ชื่อเดิม: วิชุดา จิตรพิทักษ์เลิศ) เมื่อวันที่ 14 มิถุนายน พ.ศ. 2542 มีบุตร 3 คน คือ สุดาวรรณ หวังศุภกิจโกศล รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม, อาทิตย์ หวังศุภกิจโกศล สส.นครราชสีมา และวีรียา หวังศุภกิจโกศล
สำเร็จการศึกษา ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง
การทำงาน.
วีรศักดิ์ เคยดำรงตำแหน่งเป็นกำนันตำบลกุดโบสถ์ อำเภอเสิงสาง จังหวัดนครราชสีมา ซึ่งได้รับรางวัลกำนันแหนบทองคำ 2 ปี รวมถึงเคยเป็นประธานบริหารบริษัท แป้งมันเอี่ยมเฮง จำกัด
งานการเมือง.
วีรศักดิ์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในสภาผู้แทนราษฎรไทย ชุดที่ 25 ก่อนที่จะได้รับตำแหน่งเป็นรัฐมนตรีช่วยว่าการกระทรวงพาณิชย์ ในคณะรัฐมนตรีไทย คณะที่ 62 และได้ลาออกจากสมาชิกสภาผู้แทนราษฎรในเวลาต่อมา
ในเดือนมีนาคม พ.ศ. 2564 เขาได้รับแต่งตั้งให้ย้ายไปเป็นรัฐมนตรีช่วยว่าการกระทรวงคมนาคม จนกระทั่งในเดือนมกราคม พ.ศ. 2566 เขาได้ลาออกจากตำแหน่งกรรมการบริหารพรรคภูมิใจไทย และเตรียมตัววางมือทางการเมืองเนื่องจากมีปัญหาสุขภาพ
สมาชิกสภาผู้แทนราษฎร.
วีรศักดิ์ หวังศุภกิจโกศล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เมืองมายา (ละครโทรทัศน์จีน)

เมืองมายา  เป็นละครโทรทัศน์แนวกึ่งอิงชีวประวัติ ออกอากาศในปี 2000 ผลิตโดยช่องเอทีวี กล่าวถึงชีวิตผู้มีอิทธิพลทางสื่อรายการโทรทัศน์จีน อาทิเช่น Run Run Shaw ผู้ก่อตั้งบริษัท Shaw Brothers Studio และสถานีโทรทัศน์ละคร TVB นำแสดงโดย เถา ต้าหยู่ รับบท ชอว์ หลิว เจียหลิง รับบท ภรรยาของชอว์ ฟ่ง อี่หฺวา, หลี เย่าเสียง และ อเล็กซ์ ฟง รับบทเป็น Leonard Ho และ Raymond Chowผู้ร่วมก่อตั้งบริษัทของชอว์ เจ้าของบริษัท Golden Harvest
เนื้อเรื่องย่อ.
เรื่องราวของการเดินทางธุรกิจในวงการบันเทิง จนได้เป็นบริษัทยักษ์ใหญ่ในวงการมายา ผลิตภาพยนตร์ ออกมามากมาย มีดาราในสังกัดมากที่สุดในวงการ ซี่รี่ย์เรื่องนี้ เมืองมายา นำเสนอเหตุการณ์ในวงการบันเทิง ต่างๆมากมายทั้งในค่ายและนอกค่าย เหตุการณ์เพื่อนรักซึ่งสามารถทรยศหักหลัง ธุรกิจที่โดนถูกแย่งชิงไป จึงเกิดการแข่งฆ่ากัน จนในที่สุด ต้องมีผู้รับกรรม มรสุมต่างๆจะสงบลงได้อย่างไร ก่อนที่จะมีผู้ตัดสินใจบุกเบิกวงการโทรทัศน์ อีกครั้ง
เรตติ้งในฮ่องกง.
ซีรีส์นี้เรตติ้งค่อนข้างล้มเหลว โดยออกอากาศครั้งแรกมีเรตติ้งเฉลี่ยแค่ 10 จุดเปิด หลายคนคิดว่าเดี๋ยวผู้ชมจะเพิ่มขึ้นมาทีหลัง โดยไม่คาดคิดว่า คนดูไม่เพิ่มขึ้นและเรตติ้งลดลงอย่างต่อเนื่อง โดยทั่วไปแล้วเรตติ้งเฉลี่ยต่อตอนของละครเรื่องนี้อยู่ที่ประมาณ 7 จุดเปิด หรือ 8 จุดเปิดเท่านั้น
ทางด่วนโดโอ

ทางด่วนโดโอ  หรือ ทางด่วนฮกไกโด เป็นทางด่วนในจังหวัดฮกไกโด ประเทศญี่ปุ่น เป็นเจ้าของและดำเนินการโดยบริษัททางด่วนญี่ปุ่นตะวันออก
การตั้งชื่อ.
ชื่อของทางด่วนสายนี้ในภาษาญี่ปุ่นคือ ทางด่วนโดโอ (แปลตรงตัวคือ "ทางด่วนฮกไกโดกลาง") อย่างไรก็ตาม มักรู้จักกันในชื่อ ทางด่วนฮกไกโด
ทางด่วนสายนี้ถูกกำหนดให้เป็นสายฮาโกดาเตะ–นาโยโระ  ของทางด่วนฮกไกโดจูกัง (北海道縦貫自動車道)
คำว่า "จูกัง"  ใช้เพื่อแยกความหมายจากคำว่า "โอดัง"  ในชื่อของทางด่วนฮกไกโดโอดัง (北海道横断自動車道)
รายละเอียดของเส้นทาง.
ทางด่วนโดโอเชื่อมพื้นที่ทางตอนเหนือกับทางใต้ของฮกไกโดเข้าด้วยกันโดยผ่านนครซัปโปโระ และมีส่วนต่อขยายที่กำลังดำเนินการอยู่ ได้แก่ ต่อขยายไปทางเหนือไปยังนครวักกาไน และต่อขยายไปทางใต้ไปยังนครฮาโกดาเตะ แม้ว่าตัวทางด่วนโดโอเองจะไม่มีแผนขยายไปยังเมืองทั้งสองดังกล่าว แต่มีก็ถนนที่มีมาตรฐานเท่าทางด่วนครอบคลุมในระยะทางส่วนที่เหลือนี้ (ได้แก่ ทางหลวงหมายเลข 40 ต่อไปทางเหนือ และทางหลวงหมายเลข 5 ต่อไปทางใต้)
รายชื่อเที่ยวบินของสตาร์ชิป

รายชื่อเที่ยวบินของสตาร์ชิป เป็นรายชื่อที่แสดงรายละเอียดการนำยานสตาร์ชิปขึ้นบิน ตั้งแต่ปี ค.ศ. 2019 ต้นแบบของ SpaceX Starship ระดับสูงได้ทำการบินไปแล้ว 5 ครั้ง ออกแบบและดำเนินการโดยผู้ผลิตเอกชน SpaceX ต้นแบบของสตาร์ชิป ได้แก่ Starhopper, Mk1, SN1, SN3, SN4, SN5, SN6 พร้อมกับ Mk2 และ Mk4 ที่ไม่เคยสร้างเสร็จ 
สตาร์ชิปถูกวางแผนให้เป็นจนวดบรรทุกขนาดใหญ่ที่สามารถนำกลับมาใช้ใหม่ได้อย่างสมบูรณ์ และไม่ธรรมดาสำหรับปล่อยจรวดและการออกแบบยานอวกาศรุ่นก่อนหน้านี้ ส่วนบนของสตาร์ชิปมีจุดมุ่งหมายเพื่อทำหน้าที่เป็นขั้นที่สองในการเข้าถึงความเร็ววงโคจรเมื่อปล่อยจากโลกและยังใช้ในอวกาศเป็นยานอวกาศระยะยาวบนวงโคจรได้อีกด้วย 
ในปี ค.ศ. 2018 อีลอน มัสก์ ยังวางแผนที่จะส่งนักท่องเที่ยวในอวกาศ (รวมถึง Yusaku Maezawa) ขึ้นบินผ่านดวงจันทร์ในปี ค.ศ. 2023 ซึ่งเป็นส่วนหนึ่งของโครงการ #dearMoon ในปี ค.ศ. 2019 SpaceX วางแผนที่จะปล่อยตัวเพย์โหลดเชิงพาณิชย์โดยใช้สตาร์ชิปไม่เกินปี ค.ศ. 2021 ในปีเดียวกัน Space.com กล่าวว่าสเปซเอ็กซ์อาจบินสตาร์ชิปไปยังดวงจันทร์ในปี ค.ศ. 2022 
มัสก์ยังวางแผนที่จะส่งภารกิจสตาร์ชิปขนสินค้าไปยังดาวอังคารในปี ค.ศ. 2022 ตามด้วยภารกิจของลูกเรือสตาร์ชิปไปยังดาวอังคารในปี ค.ศ. 2024
ทฤษฎีบทเศษเหลือ

ทฤษฎีบทเศษเหลืออาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง